Úradný vestník L 288 , 01/11/2001 S. 0023 - 0024



Nariadenie Komisie (ES) 2147/2001 z 31. októbra 2001 o zatriedení určitého tovaru do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) 2658/87 z 23. júla 1987 o colnej a štatistickej nomenklatúre a Spoločnom colnom sadzobníku [1], naposledy zmenené a doplnené nariadením Komisie (ES) 2031/2002 [2], najmä na jeho článok 9, keďže: (1) S cieľom zabezpečiť jednotné uplatňovanie kombinovanej nomenklatúry tvoriacej prílohu k spomenutému nariadeniu je potrebné prijať opatrenia týkajúce sa zatriedenia tovaru uvedeného v prílohe tohto nariadenia. (2) Nariadenie (EHS) 2658/87 stanovilo všeobecné pravidlá na interpretáciu kombinovanej nomenklatúry. Tieto pravidlá platia na akúkoľvek inú nomenklatúru, ktorá celkom alebo čiastočne z nej vychádza alebo ktorá k nej pridáva akékoľvek ďalšie členenie a ktorá je založená na špecifických ustanoveniach spoločenstva s cieľom uplatňovania colných alebo iných opatrení týkajúcich sa obchodovania s tovarom. (3) Podľa uvedených všeobecných pravidiel by sa tovar opísaný v stĺpci 1 tabuľky v prílohe k tomuto nariadeniu mal zatriediť v rámci číselných znakov KN uvedených v stĺpci 2 na základe odôvodnení uvedených v stĺpci 3. (4) Je vhodné, aby držiteľ mohol i naďalej uplatňovať záväznú sadzobnú informáciu vydanú colnými orgánmi členských štátov v súvislosti so zatrieďovaním v rámci kombinovanej nomenklatúry, ktorá nie je v súlade s ustanoveniami tohto nariadenia, počas obdobia troch mesiacov, podľa ustanovení v článku 12 ods. 6 nariadenia Rady (EHS) 2913/92. z 12. októbra 1992 stanovujúceho Colný kódex spoločenstva [3], naposledy zmeneného a doplneného nariadením Európskeho parlamentu a Rady (ES) 2700/2000 [4]. (5) Opatrenia uvedené v tomto rozhodnutí sú v súlade so stanoviskom Výboru pre colný kódex, PRIJALA TOTO NARIADENIE: Článok 1 Tovar opísaný v stĺpci 1 priloženej tabuľky sa teraz zatrieďuje v rámci kombinovanej nomenklatúry do príslušných číselných znakov KN uvedených v stĺpci 2 tejto tabuľky. Článok 2 Záväzná sadzobná informácia vydaná colnými úradmi členských štátov, ktorá nie je v súlade s ustanoveniami tohto nariadenia, môže sa naďalej uplatňovať v súlade s ustanoveniami článku 12 ods. 6 nariadenia (EHS) 2913/92 počas obdobia troch mesiacov. Článok 3 Toto nariadenie nadobúda účinnosť 20. deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 31. októbra 2001 Za Komisiu Frederik Bolkestein člen Komisie [1] Ú. v. ES L 256, 7.9.1987, s. 1. [2] Ú. v. ES L 279, 23.10.2001, s. 1. [3] Ú. v. ES L 302, 19.10.1992, s. 1. [4] Ú. v. ES L 311, 12.12.2000, s. 17. -------------------------------------------------- PRÍLOHA Opis tovaru | Zatriedenie (číselný kód KN) | Dôvody | (1) | (2) | (3) | 1)Insekticídy: — permetrín | 1 | — malatión | 0,5 | — pipronyl butoxid | 4 | 2) Izodekán: | 94,5 | a propelent (bután/propán) Prípravok obsahujúci insekticídy proti vlasovým všiam a vajíčkam sa nastrieka na suché vlasy a pokožku hlavy pred použitím šampónu | | 38081010 | Zatriedenie je určené ustanoveniami všeobecných pravidiel 1 a 6 na interpretáciu kombinovanej nomenklatúry, poznámkou 2 a) ku kapitole 59 a znením číselných znakov KN 3808, 380810 a 38081010. Pozri tiež vysvetlivky HS HS k položke 3808. Prípravok neobsahuje zložky prideľujúce výrobku vlastnosti prípravku na použitie na vlasy a následne je vylúčený z položky 3305 Prípravok nie je určený na terapeutické alebo profylaktické použitie v zmysle položky 3004. | --------------------------------------------------